Document ID: /roh_data/filtered/fineweb-2-filterrobots_roh.jsonl.gz/37864

Las autoritads svizras online
Sche Voss uffant nascha a l'exteriur, n'annunzian las autoritads dal pajais respectiv betg automaticamain la naschientscha da Voss uffant a las autoritads cumpetentas en Svizra. In'excepziun èn la Germania, l'Austria e l'Italia, cun las qualas la Svizra ha fatg ina cunvegna.
Tgi che nascha a l'exteriur sco uffant d'in genitur svizzer, perda il dretg da burgais svizzer, sch'el ha cumplenì 22 onns e posseda in'autra naziunalitad. Il dretg da burgais svizzer mantegna dentant, tgi ch'è vegnì annunzià fin a la cumplenida dal 22. onn da vita tar in'autoritad svizra en Svizra u a l'exteriur u ha declerà en scrit ch'el veglia salvar il dretg da burgais svizzer.